Document ID: /roh_data/filtered/fineweb-2-filterrobots_roh.jsonl.gz/41698

La polizia ha pudì sclerir ina seria da ladernitschs or d'autos a Lostallo ed a Sorte. I saja vegnì engulà or dad autos mangiativas, cartas da credit e daners bluts.
En quest connex haja ella arrestà trais umens da la Tunesia. Quai ha communitgà la Polizia chantunala. Ils umens hajan concedì d’avair engulà la notg sin ils 10 da schaner rauba or da tschintg autos che na sajan betg stads serrads cun la clav. Er sajan ils umens vegnids illegalmain en Svizra. Els hajan ina permissiun da dimora en l'Italia.